cyanic-selkie/wikianc huggingface dataset:
மையச் செயற்பகுதி
வரலாறு
எனியாக் (ENIAC) போன்ற தொடக்கநிலைக் கணினிகள் வெவ்வேறு பணிகளை நிறைவேற்ற தனித்தனியாக இணைக்கவேண்டி இருந்தது. எனவே இவை "நிலைநிரல் கணினிகள்" எனப்பட்டன. மையச் செயலகம் என்பது பொதுவாக மென்பொருள் (கணினி நிரல்)செயல்படுத்தும் கருவி என வரையறுக்கப்படுவதால், இப்பெயரைக் குறிக்க ஏற்ற மிகப்பழைய கணினிகளாக நிரல் தேக்கவல்ல கணினிகளின் தோற்றத்தில் இருந்து மட்டுமே கூறலாம்.
நிரல் தேக்கவல்ல கணினி எனும் எண்ணக்கரு பிரெசுபர் செக்கர்ட், ஜான் வில்லியம் மவுச்சி இருவரும் உருவாக்கிய எனியாக் வடிவமைப்பிலேயா அமைந்திருந்தது; அதை விரைவாக செயற்படுத்த நிரல் தேக்கம் முதலில் தவிர்க்கப்பட்டது. எனியாக் உருவாகும் முன்பே, 1945 ஜூன் 30 இல் கணிதவியலாளராகிய ஜான் வான் நியூமேன் எடுவாக் பற்றிய அறிக்கையின் முதல் வரைவு எனும் ஆய்வுத்தாளை அச்சிட்டுப் பலருக்கு வழங்கியுள்ளார். இது பின்னர் 1949 ஆகத்தில் முடிக்கப் போகும்நிரல்-தேக்க்க் கணினியின் உருவரையாகும். எடுவாக் பல்வகையான சில கட்டளைகளைசெய்யும்படி வடிவமைக்கப்பட்டது. எடுவாக் கணினிக்காக எழுதப்பட்ட நிரல்கள் கணினியின் உயர்வேக நினைவகத்தில் தேக்கப்பட உருவாக்கப்பட்டன. அவை கணினியை மீளிணைக்க உருவாக்கப்படவில்லை. குறிப்பிட்ட பணியை நிறைவேற்ற எனியாக் வடிவமைப்பு ஒவ்வொரு முறையும் கணினியை மீளுருவாக்கம் செய்ய எடுக்கும் கணிசமான நேர கட்டுப்பாட்டை எடுவாக் கணினி தவிர்த்தது. வான் நியூமனின் வடிவமைப்பின்படி, எடுவாக் வடிவமைப்பின் நிரலை மாற்றிட, நினைவகத்தில் தேக்கப்பட்டுள்ள நிரலை மாற்றி அமைத்தாலே பொதுமானதாகும். என்றாலும் எடுவாக் மட்டுமே முதல் நிரல்-தேக்கக் கணினியல்ல; நிரல்-தேக்கக் கணினியின் சிறிய முன்வடிவமான மான்செசுட்டர் சிற்றளவு செய்முறை எந்திரம், தன் முதல் நிரலை 1948 ஜூன் 21 இல் ஓடவிட்டது. இதேபோல, மான்செசுட்டர் மார்க் 1 1949 ஜூன் 16 முதல் 17 வரை தன் முதல் நிரலை ஓட்டிக் காட்டியது.
தொடக்ககால மையச் செயற்பகுதிகள், மிகப் பெரிய கணினிகளின் பகுதிகளாக அவற்றுக்கெனவே வடிவமைப்புச் செய்யப்பட்டவையாக இருந்தன. இவ்வாறு குறிப்பிட்ட கணினிகளுக்காகவே சிறப்பாக வடிவமைக்கும் செலவு கூடிய முறை காலப்போக்கில் கைவிடப்பட்டுப் பேரளவிலான பலநோக்க பயன்பாட்டு மையச் செயற்பகுதிகள் உருவாக்கப்பட்டன. இவ்வாறு தரப்படுத்தும் (standardization) போக்கு திரிதடையத் தலைமைக் கணிப்பொறிகள் (mainframes), சிறு கணிப்பொறிகள் (minicomputers) போன்றவற்றின் அறிமுகத்துடன் உருவாகி, ஒருங்கிணை சுற்றமைப்பின் பரவலான புழக்கத்துடன் மிக வேகமாக வளர்ச்சியடைந்தது. ஒருங்கிணை சுற்றமைப்புக்கள், சிக்கலான மையச் செயற்பகுதிகளைத் துல்லியமாக உருவாக்க வழி கோலின. தரப்படுத்தலும், சிற்றளவாக்கமும் ((miniaturization) மையச் செயற்பகுதிகளை எதிர் பார்த்திராத மீநுண்ணளவுப் பயன்பாட்டுக்கு வழிவகுத்துள்ளன. மையச் செயலகங்களின் சிற்றளவாக்கமும் செந்தரமாக்கமும் கணினியைத் தவிர, நிகழ்கால வாழ்க்கையில் பயன்படும் பல இலக்கவியல் கருவிகளில் இவற்றின் பயன்பாடு பெருகியுள்ளது. இவை தானூர்தியியல் முதல் நகர்பேசிகள், ஏன், இன்று பொம்மைகளிலும் கூட பயன்படுகின்றன.
எடுவாக் கணினியை வடிவமைத்ததால், நிரல்-தேக்கக் கணினியின் கண்டுபிடிப்பாளராகக் கருதப்படுகிறார். இவரது வடிவமைப்பு வான் நியூமன் கட்டமைப்பு என அழைக்கப்படுகிறது. என்றாலும் இவருக்கு முன்பே, கோறாடு சூசே போன்ற பிறரும்,இதையொத்த எண்ணக்கருக்களை பரிந்துரைத்ததோடன்றி நடைமுறைப்படுத்தியும் காட்டியுள்ளனர். ஆர்வார்டு கட்டமைப்பு எனப்பட்ட ஆர்வார்டு மார்க் I  எடுவாக் கணினிக்கும் முன்பே கட்டி முடிக்கப்பட்டது. இதுவும் நிரல்-தேக்க வடிவமைப்பை துளைநாடாக்களின் வழியே பயன்படுத்தியது. ஆன்னல், இதில் மின்னனியல் நினைவகம் பயன்படுத்தவில்லை. வான் நியூமன் வடிவமைப்புக்கும் ஆர்வார்டு வடிவமைப்புக்கும் இடையில் அமைந்த வேறுபாடு, பின்னது தேக்கத்தில் இருந்து மைசெபவின் கட்டளைகளையும் தரவுகளையும் பிரித்து பயன்படுத்துகிறது. ஆனால் முன்னது அதே நினைவகத்தையே இரண்டுக்கும் பயன்படுத்தியது. பெரும்பால்லன நிகழ்காலக் கணினிகள் வான் நியூமன் கட்டமைப்பையே பின்பற்றுகின்றன. என்றாலும் ஆர்வார்டுக் கணினிக் கட்டமைப்பும் பொதிவு அமைப்புகளில் பயன்படுகிறது; எடுத்துகாட்டாக, அட்மேல் ஏவிஆர் நுண்செயலகங்கள் ஆர்வார்டு கட்டமைப்புச் செயலகங்களைக் கொண்டுள்ளன.
திரிதடைய மையச் செயலகங்கள்
பல்வேறு உயர்தொழில்நுட்பங்களால் சிறிய சிறிய நம்பத்தகுந்த மின்னனியல் கருவிகள் உருவாக உருவாக, மையச் செயலகங்களின் வடிவமைப்புச் சிக்கல் கூடலானது. முதல் மேம்பாடு திரிதடையப் பயனுடன் தொடங்கியது. 1950 களிலும் 1960 களிலும் உருவாகிய திரிதடைய மையச் செயலகங்கள் மேலும் மேலும் சிறிய அலவினதாகின, வெற்றிடக் குழல்கள், உணர்த்திகளைப் போன்ற பெரிய, நம்பத்தகாத, மெலிந்த நொறுங்கியல்புள்ள நிலைமாற்றிகளின் பயன்பாடு தேய்ந்து அருகியது. இந்த மேம்பாட்டால், மிகவும் சிக்கலானநமபத்தக்க மையச் செயலகங்கள் தனித்தனி உருப்புகளாலான ஒன்று அல்லது அதற்கும் மேற்பட்ட அச்சிட்ட சுற்றமைப்புப் பலகங்களால் செய்யப்படலாயின.
சிற்றளவு ஒருங்கிணைப்பு மையச் செயலகங்கள்
இந்தக் காலகட்டத்தில், குறுவெளிக்குள் பல திரிதடையங்களை இணைத்து ஒருங்கே உருவாக்கும் தொழில்நுட்ப முறை வளர்த்தெடுக்கப்பட்டது. ஒருங்கிணைந்த சுற்றதர் ஒரே அச்சில் அல்லது சில்லில் பேரளவு திரிதடையங்களை செய்ய வழிவகுத்தது. முதலில், ஒருங்கிணைந்த சுற்றதராக, எதிரல்லது வாயில்கள் போன்ற மிக அடிப்படையான இலக்கவியல் சுற்றதர்கள் சிற்றளவாக்கிச் செய்யப்பட்டன. இவ்வகை கட்டமைப்புள்ள ஒருங்கிணைந்த சுற்றதர்களால் ஆகிய மைசெப அணிகள் சிற்றளவு ஒருங்கிணைப்பாக்கக் கருவிகளாகக் கருதப்பட்டன. அப்பொல்லோ வழிகாட்டு கணினியில் அமைந்த இத்தகைய ஒருங்கிணைந்த சுற்றதர்களில் சில டஜன் திரிதடையங்களே அமைந்தன. இத்தகைய ஒருங்கிணைப்புச் சுற்றதர்களால் மைசெப அணிமுழுவதும் செய்ய பல்லாயிரம் தனிச் சில்லுகள் தேவைப்பட்டன. ஆனாலும் முந்தைய தனித் திரிதடைய வடிவமைப்பைவிட இவ்வமைப்பு குறுகிய இடத்தில் குறைவான மின்திறனில் செயல்பட்டது.
ஐபிஎம் 360 க்குப் பின் வந்த ஐபிஎம் 370, தனித்திரிதடையப் பெட்டகத்துக்கு மாற்றாக திண்ம ஏரணத் தொழில்நுட்பத்துக்குச் சிற்றளவாக்க  ஒருங்கிணைப்புச் சுற்றதர்களைப் பயன்படுத்தியது. DEC நிறுவனத்தின் PDP-8/I,  KI10 PDP-10 ஆகியனவும் தனித் திரிதடையங்களுக்கு மாற்றாக சிற்றளவு ஒருங்கிணைந்த சுற்றதர்களைப் பயன்படுத்தின. இவை நடைமுறையில் வெற்றிபெற்றதும், மிகவும் பரவலாகிய PDP-11 அணியும் சிற்றளவு ஒருங்கிணைந்த சுற்றதர்களைப் பயன்படுத்தியது. பிறகு இவ்வணி பேரளவு ஒருங்கிணைப்பு உறுப்புகளைப் பயன்படுத்தியது.
பேரளவு ஒருங்கிணைப்பு மையச் செயலகங்கள்
இலீ பாய்சலின் கட்டுரைகளும் 1967 கொள்கையறிக்கையும் 32 பிட்டு பெருஞ்சட்டகக் கணினியை, மிகவும் குறைந்த எண்ணிக்கையிலான பேரளவு ஒருங்கிணைப்பு சுற்றதர்களில் இருந்து செய்யலாம் என வழிகாட்டின.
நுண்செயலகங்கள்
இண்டெல் 4004 எனும் முதல் வணிக நுண்செயலகம் 1970 இல்  அறிமுகப்படுத்தப்பட்டு, அடுத்து முதலில் மிகப் பரவலாகப் பயன்படுத்திய இண்டெல் 8080 எனும் நுண்செயலகம் 1974 இல் அறிமுகமானதும், இவ்வகை நுண்செயலகங்கள் மற்ற மையச் செயற்பகுதி செய்முறைகளையெல்லாம் பின்னுக்குத் தள்ளி முன்னேறியது.
தனிச்சிறு செயலிகள்
முந்தைய தலைமுறை மைசெப அணிகள் தனித்தனி உறுப்புகளாலும் பல சிற்றளவு ஒருங்கிணைப்பு உறுப்புகளாலும் ஒன்று அல்லது அதற்கு மேற்பட்ட சுற்றதர்ப் பலகங்களில் செய்யப்பட்டன. நுண்செயலகங்கள் மாற்றாக மிகக் குறைந்த எண்ணிக்கை ஒருங்கிணைந்த சுற்றதர்களால் ஏன், வழக்கமாக ஒரேயொரு சில்லில் உருவாக்கப்படுகின்றன.
வெளி இணைப்புகள்
பகுப்பு:கணினியியல் பகுப்பு:கணினி வன்கலன்
அட்லாண்டா மாநகரத் தமிழ்ச் சங்கம்
அட்லாண்டா மாநகரத் தமிழ்ச் சங்கம் மார்ச் மாதம் 5ஆம் தேதி 2007 ஆம் ஆண்டு இலாப நோக்கற்ற நிறுவனமாக நிறுவப்பட்டது. அட்லாண்டா மாநகரில் தமிழ் பேசும் மக்கள் இனைந்து மகிழ்வதை ஊக்குவிப்பதற்காக இது உருவாக்கப்பட்டது. மேலும் ஜார்ஜியாவில் உள்ள தமிழ் பேசும் மக்களுக்கு உதவும் நோக்கில் இது செயல்படுகிறது. இது அட்லாண்டாவில் லில்பர்ன் என்னும் இடத்திலிருந்து செயல்படுகிறது.
பிற இனைப்புகள்
பகுப்பு:தமிழ்ச் சங்கங்கள் பகுப்பு:ஐக்கிய அமெரிக்கத் தமிழர் அமைப்புகள் பகுப்பு:ஜோர்ஜியா (மாநிலம்)
புபொப 25
வெளி இணைப்புகள்
0024
பூஷண்
பூஷண் (Pushan (पूषन्) இந்து தொன்மவியலில் 12 ஆதித்தர்களில் ஒருவர். பூஷண் காசியபர்-அதிதிக்கும் பிறந்த 12 ஆதித்தர்களில் ஒருவர். வேத கால தேவதையான பூஷண் சந்திப்புகள், திருமணம், பயணங்கள், சாலைகள், கால்நடைகளின் அதிபதி ஆவார். மகாபாரதம் பூஷணை 12 ஆதித்தர்களில் ஒருவராக குறிப்பிடுகிறது.
ரிக் வேதத்தின் பத்து மந்திரங்கள், பிற தேவர்களுடன் பூஷணுக்கும் அர்ப்பணிக்கப்பட்டுள்ளது. (சோமன் மற்றும் பூஷண் & இந்திரன் மற்றும் பூஷண்)
மேற்கோள்கள்
பகுப்பு:இந்துக் கடவுள்கள் பகுப்பு:பன்னிரு ஆதித்தர்கள்
திருக்கோவிலூர் வட்டம்
திருக்கோவிலூர் வட்டம், தமிழ்நாட்டின் கள்ளக்குறிச்சி மாவட்டத்தில் உள்ள 6  வட்டங்களில் ஒன்றாகும். இந்த வட்டத்தின் தலைமையகமாக திருக்கோவிலூர் நகரம் உள்ளது. இந்த வட்டத்தின் கீழ் 86 வருவாய் கிராமங்கள் உள்ளன.
இவ்வட்டத்தில் திருக்கோவிலூர் ஊராட்சி ஒன்றியம், ரிஷிவந்தியம் ஊராட்சி ஒன்றியம் (பகுதி) மற்றும் மணலூர்ப்பேட்டை பேரூராட்சிகள் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்   மக்கள்தொகை 446,531  ஆகும். அதில் 226,065  ஆண்களும், 220,466 பெண்களும் உள்ளனர். 97,493 குடும்பங்கள் கொண்ட இவ்வட்ட மக்கள்தொகையில் 87.9%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 69.32% மற்றும்பாலின விகிதம் 1,000 ஆண்களுக்கு, 975 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 56729 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 135,337 மற்றும் 2,758 ஆகவுள்ளனர். மக்கள்தொகையில் இந்துக்கள் 91.87%, இசுலாமியர்கள் 2.17%, கிறித்தவர்கள் 5.76% ,  சமணர்கள் 0..05% மற்றும் பிறர் 0.02% ஆகவுள்ளனர்.
மேற்கோள்கள்
பகுப்பு:கள்ளக்குறிச்சி மாவட்ட வட்டங்கள்
சிட்னி லூமெட்
சிட்னி ஆர்தர் லூமெட் (Sidney Arthur Lumet ஜூன் 25, 1924   - ஏப்ரல் 9, 2011) ஓர் அமெரிக்க இயக்குநர், தயாரிப்பாளர் மற்றும் திரைக்கதை எழுத்தாளர் ஆவார். அகாதமி விருதுக்கு இவர் ஐந்து முறை பரிந்துரைக்கப்பட்டுள்ளார்.12 ஆங்ரிமேன், 1975 இல் வெளியான டாக் டே ஆஃப்டர்னூன் , 1976 இல் வெளியான நெட் ஒர்க் மற்றும் தெ வெர்டிக்ட் ஆகிய திரைப்படங்களுக்காக சிறந்த இயக்குனருக்கான அகாதமி விருதுக்கு பரிந்துரை செய்யப்பட்டார். 1981 ஆம் ஆண்டில் வெளியான பிரின்ஸ் ஆஃப் தெ சிட்டி திரைபப்டத்திற்காக சிறந்த தழுவலுக்கான திரைக்கதையாளர் விருதுக்குப் பரிந்துரை செய்யப்பட்டார்.இருந்தபோதிலும் தனிநபருக்கான அகாதமி விருதினை இவர் வென்றதில்லை. ஆனால் கௌரவ அகாதமி விருதினைப் பெற்றுள்ளார். இவரது 14 திரைப்படங்கள் ஆஸ்காருக்கு பரிந்துரை செய்யப்பட்டது.நெட்ஒர்க் திரைப்படம் 10 பிரிவுகளில் பரிந்துரை செய்யப்பட்டு 4 விருதுகளை வென்றது.
தி என்சைக்ளோபீடியா ஆஃப் ஹாலிவுட் நவீன யுகத்தின் மிகச் சிறந்த திரைப்படத் தயாரிப்பாளர்களில் ஒருவராக இவர் விளங்குகிறார் எனத் தெரிவித்தது. 1957 இல் இவர் இயக்குநராக அறிமுகமானதிலிருந்து சராசரியாக ஆண்டுக்கு ஒன்றுக்கு மேற்பட்ட திரைப்படங்களை இயக்கியுள்ளார். திரைப்பட விமர்சகர் ரோஜர் ஈபர்ட் இவரை "அனைத்து திரைப்பட இயக்குநர்களில் மிகச் சிறந்த கலைத் திறன் கொண்டவர் மற்றும் மனிதநேயமிக்கவர் எனத் தெரிவித்துள்ளார். லூமெட், நடிகரின் இயக்குநராகப் பரவலாக அறியப்பட்டார். இவர் பரவலாக அறியப்பட்ட பல நடிகர்களுடன் இணைந்து பணிபுரிந்துள்ளார்.இவரது ஐந்து படங்களில் நடித்த சான் கானரி இவரை தனது விருப்பமான இயக்குநர்களில் ஒருவராகவும்,தொலை நோக்குப் பார்வை கொண்டிருந்தவராகவும் கருதினார்.
ஆரம்ப ஆண்டுகளில்
லூமெட் பிலடெல்பியாவில் பிறந்தார் மற்றும் மன்ஹாட்டனின் லோயர் ஈஸ்ட் சைட் பகுதியில் வளர்ந்தார். நியூயார்க்கின் புரஃபசனல் சில்ட்ரன்ஸ் பள்ளியில் கல்வி பயின்றார். கொலம்பியா பல்கலைக்கழகத்தில் நாடக நடிப்பைப் பயின்றார்.
லுமெட்டின் பெற்றோர்களான பருச் மற்றும் யூஜீனியா (நீ வெர்மஸ்) லுமெட் இருவரும் இத்திஷ் நாடக அரங்கின் துறைத்தேர்ந்தோர் ஆவர். இவர்கள் போலந்திலிருந்து அமெரிக்காவிற்கு குடியேறிய யூதர்கள் ஆவர். இவரது தந்தை, ஒரு நடிகர், இயக்குநர், தயாரிப்பாளர் மற்றும் எழுத்தாளர் ஆவார். இவர் வார்சாவில் பிறந்தார். இவரின் தாய் நடனக் கலைஞராக இருந்தார். இவர் குழந்தையாக இருந்தபோதே இவரின் தாய் இறந்தார்.இவர் தனது நான்கு வயதாக இருந்த போது வானொலியில் அறிமுகமானார் மற்றும் ஐந்தாவது வயதில் இத்திஷ் கலை அரங்கில் நாடக மேடையில் அறிமுகமானார். ஒரு குழந்தையாக இருந்தபோது இவர் பல பிராடுவே நாடக அரங்கின் தயாரிப்புகளிலும் நடித்தார். 1935 இன் டெட் எண்ட் மற்றும் கர்ட் வெயிலின் தி எடர்னல் ரோடு உட்பட பல நாடகங்களில் நடித்தார்..
தனிப்பட்ட வாழ்க்கை
லூமெட் நான்கு முறை திருமணம் செய்து கொண்டார். முதல் மூன்று திருமணங்கள் விவாகரத்தில் முடிந்தது. இவர் நடிகை ரீட்டா காமை 1949 ஆம் ஆண்டில் திருமணம் செய்து கொண்டு 1955 ஆம் ஆண்டு வரை இணைந்து இருந்தார். 1956 ஆம் ஆண்டு முதல் 1963 வரை சமூகவாதியான குளோரியா வாண்டர்பில்ட்டுடன் இருந்தார். 1963 முதல் 1978 வரை கெயில் ஜோன்சுடனும் ( லீனா ஹார்னின் மகள்), மற்றும் 1980 முதல் இவர் இறக்கும் வரை மேரி பெய்லி கிம்பலுடன் இணைந்து வாழ்ந்தார்.2008 ஆம் ஆண்டு வெளியான ரேச்சல் கெட்டிங் மேரேட் திரைப்படத்திற்கும் திரைக்கதை எழுதினார் .
பெத்தகளக்காட்டூர் பொன்னியம்மன் கோயில்
பெத்தகளக்காட்டூர் பொன்னியம்மன் கோயில் தமிழ்நாட்டில் திருவள்ளூர் மாவட்டம், பெத்தகளக்காட்டூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முப்பீனைல்வெள்ளீய சேர்மங்கள்
முப்பீனைல்வெள்ளீய சேர்மங்கள் (Triphenyltin compounds) என்பவை (C6H5)3SnX என்ற பொதுவாய்ப்பாட்டைக் கொண்ட கரிமவெள்ளீய சேர்மங்களாகும். இவற்றை டிரைபீனைல்டின் சேர்மங்கள் என்று அழைக்கிறார்கள். இவ்வகை சேர்மங்களில் முப்பீனைல்வெள்ளீயம் தொகுதி (C6H5)3Sn, அல்லது Ph3Sn இடம்பெற்றிருக்கும். மூன்று பீனைல் தொகுதிகளுடன் ஒரு வெள்ளீயம் அணு பிணைக்கப்பட்டிருப்பதை முப்பீனைல்வெள்ளீயம் தொகுதி என்கிறோம்.
1960 களில் முப்பீனைல்வெள்ளீய சேர்மங்களை முப்பியூட்டைல்வெள்ளீய சேர்மங்களுடன் சேர்த்து பாசிக்கொல்லிகளாகவும், மெல்லுடலிக்கொல்லிகளாகவும் விரிவாகப் பயன்படுத்தினர். இவ்விருவகை சேர்மங்களுமே தொடர்ச்சியான கரிம மாசுபடுத்திகள் என்பதால் உலகாய அளவிலான பயன்பாட்டில் இவை இல்லை. கரிமத் தொகுப்பு வினைகளில் தனி உறுப்புகளை உருவாக்கவும் அல்லது கார்பன்-ஆக்சிசன் பிணைப்புகளை வெட்டவும் இதை பயன்படுத்துகிறார்கள்.
சூல்வித்தகம்
சூல்வித்தகம் (அல்லது நஞ்சுக்கொடி) (Placenta) என்பது, விருத்தியடைந்து வரும் கருவானது, தாயிடமிருந்து குருதி வழங்கல் மூலம், ஊட்டச்சத்து பெறுவதற்காகவும், கழிவுகளை அகற்றுவதற்காகவும், வளிமப் பரிமாற்றத்திற்காகவும், தாயின் கருப்பைச் சுவருடன் இணைத்து வைக்கப் பயன்படும் ஒரு உறுப்பாகும். நஞ்சுக்கொடிகள் யுதரியன் அல்லது “பிளசெண்டல்” பாலூட்டிகளுடைய வரையறுக்கும் குணாதசியமாகும். ஆனால் இவை பாம்புகள் மற்றும் பல்லிகளிலும் பாலூட்டிகள் அளவுவரை வெவ்வேறு வளர்ச்சி நிலைகளில் காணப்பட முடியும். பிளசெண்டா என்ற வார்த்தை இலத்தீன் மொழியில் கேக்  என்ற வார்த்தையிலிருந்து வருகிறது. கிரேக்க மொழியில் plakóenta/plakoúnta, plakóeis/plakoús – πλακόεις, πλακούς  என்ற வார்த்தையிலிருந்து பெறப்பட்டு, “தட்டையான, பலகை-போன்ற” என்றுக் குறிக்கிறது. இது மனிதர்களில் அதன் உருண்டை மற்றும் தட்டை வடிவத்தைக் குறிக்கிறது. பிரோதிரியல் (முட்டையிடும்) மற்றும் மெட்டாதிரியல் (பையுள்ள) பாலூட்டிகள் ஒரு கொரியொவிடலின் நஞ்சுக்கொடியை உற்பத்தி செய்கின்றன. கருப்பை சுவற்றுடன் இவை இணைந்திருக்கும்போது, முட்டைப் பையிலிருந்து பெறப்பட்ட ஊட்டச்சத்துகளை அளிக்கின்றன. நஞ்சுக்கொடியானது கருவுண்டாகும் அதே விந்து மற்றும் முட்டையணுக்களிலிருந்தே உருவாகிறது. இது கருப்பகுதி (கோரியான் ஃப்ரண்டாசம்) மற்றும் தாய்மைபகுதி (டெசிடுஆ பேசலிஸ்) ஆகிய இரண்டு உட்பொருள்கள் கொண்டு ஒரு தாய்மைக்கரு உறுப்பாக வேலை செய்கிறது.
வளர்ச்சி
இளம்கருவளர் பருவம் (பிளாஸ்டோசிஸ்ட்) தாய் கருப்பையகத்திற்குள் பொருந்தியபின் நஞ்சுக்கொடி உருவாக ஆரம்பிக்கிறது. பிளாஸ்டோசிஸ்டின் வெளிப்படலம் ஊட்டுறையாகிறது. இதுவே நஞ்சுக்கொடியின் வெளிப்படலமாகிறது. இந்த வெளிப்படலம் மேலும் இரண்டு படலங்களாக பிரிக்கப்படுகிறது: அடியிருக்கும் சைட்டோ ஊட்டுறை படலம் மற்றும் மேலிருக்கும் சின்சைட்டியோ ஊட்டுறை படலமாகும். சின்சைட்டியோ ஊட்டுறை நஞ்சுக்கொடியின் மேல்பரப்பை மூடும் ஒரு பல்கரு தொடர் அணுப் படலமாகும். இது கீழிருக்கும் சைட்டொ ஊட்டுறை அணுக்களின் பிரிவு மற்றும் இணைதலின் விளைவாக உருவாகிறது. இது நஞ்சுக்கொடியின் வளர்ச்சிப்பருவம் முழுவதும் தொடரும். சின்சைட்டியோ ஊட்டுறை (பல்கரு முதலுரு என்றும் அழைக்கப்படுவது) இப்படியாக நஞ்சுக்கொடியின் தடைசெய்யும் வேலையை செய்கிறது.
நஞ்சுக்கொடி பிரசவக்காலம் முழுவதும் வளர்கிறது. பேறுகாலத்தின் முதல் மூன்றுமாதங்களின் முடிவுக்குள் (சுமார் 12-13 வாரங்கள்) நஞ்சுக்கொடிக்குத் தாயிடமிருந்து இரத்த வழங்கல் முழுவதுமாக துவங்கிவிடுகிறதென்று கருதப்படுகிறது.
தாயின் நஞ்சுக்கொடி சுழற்சி
உட்பொருத்தலுக்கு தயாராகும் வகையில், கருப்பையின் உள்வரிச்சவ்வு ‘உதிர்கிறது’. வளர்பை சவ்விலுள்ள சுழல் தமனிகள் மறு உருவடைகின்றன. இதனால் அவற்றிலுள்ள முறுக்கு குறைந்து அவைகளுடைய விட்டம் அதிகரிக்கின்றது. இது நஞ்சுக்கொடிக்கு தாயிடமிருந்து இரத்த வழங்கலை அதிகரிக்கிறது. மேலும் வெட்டு விசை குறையுமாறு எதிர்ப்பையும் குறைக்கின்றது. சுழல் தமனிகளூடாக தாயின் இரத்தம் விரலிகளினிடையே புகும்போது ஏற்படும் அதி அழுத்தத்தால் விரலிகள் இரத்தத்தில் தோய்ந்துவிடுகின்றன. இங்கு வாயுபரிமாற்றம் நடைபெறுகிறது. அழுத்தம் குறையும்போது, கருப்பை சிரைகள் வழியே பிராணவாயுவற்ற இரத்தம் பின்னடைகிறது.
நிறைமாசத்தின்போது தாயிடமிருந்தான இரத்த வழங்கல் சுமார் 600-700 மிலி/நிமிடமாக இருக்கிறது.
கருவில் நஞ்சுக்கொடி சுழற்சி
பிராணவாயுவற்ற கரு இரத்தம் தொப்புள் தமனிகள் வழியாக நஞ்சுக்கொடிக்கு செல்கின்றது. தொப்புட்கொடியும் நஞ்சுக்கொடியும் சேர்கின்ற இடத்தில், தொப்புழ்த் தமனிகள் ஆரைகளைப் போன்று கிளைவிட்டு கோரியானிக் தமனிகள் உருவாகின்றன. விரலிகளுக்குள் நுழைவதற்கு முன் கோரியானிக் தமனிகளும் பிரிகின்றன. விரலிகளில், அவை ஒரு பரவலான தமனிநுண்புழை சிரை அமைப்பாக உண்டாகி, கருவின் இரத்தத்தை தாயின் இரத்தத்திற்கு மிகவும் அருகே கொண்டு வருகிறது; ஆனால் கரு மற்றும் தாயின் இரத்தம் எந்தவிதத்திலும் கலப்பதில்லை ("நஞ்சுக்கொடி தடை" ).
ஊட்டச்சத்து
நஞ்சுக்கொடியின் விரலிகளினிடையேயுள்ள இடங்களில் தாயின் இரத்தம் செல்வதால் ஊட்டச்சத்துப் பொருட்களும் பிராணவாயுவும் தாயிடமிருந்து கருவுக்கு செல்ல முடிகிறது. மேலும் கழிவுப்பொருட்களும் கார்பன் டையாக்சைடும் கருவிலிருந்து தாயிடம் வரவும் ஏதுவாகிறது. நஞ்சுக்கொடியணுக்களுக்குள் வெளிப்படுத்தப்படுகிற ஊட்டச்சத்து ஏந்திகள் என்று அழைக்கப்படும் புரதங்கள் கருவிற்கு ஊட்டச்சத்துகள் கொண்டு செல்வதில் நேரடியாகவும் மறைமுகமாகவும் வேலை செய்கிறது.
தாய்க்கு நீரிழிவு அல்லது உடல்பருமன் போன்று எதிரிடையான கர்ப்பகால சூழ்நிலைகள், நஞ்சுக்கொடியிலுள்ள ஊட்டச்சத்து ஏந்திகளின் அளவை அதிகரிக்க அல்லது குறைக்க செய்யலாம். இதனால் கருவானது அளவுக்கு அதிகமாக அல்லது குறைவாக வளர்கிறது.
வளர்சிதை மற்றும் உட்சுரப்பு செயல்பாடு
வாயுகள் மற்றும் ஊட்டச்சத்துகளை கடத்துவதோடு நஞ்சுக்கொடியானது வளர்சிதை மற்றும் உட்சுரப்பு வேலைகளையும் செய்கிறது. கர்ப்பத்திற்கு முக்கியமான புரொஜெஸ்டிரோனோடு மற்ற ஹார்மோன்களையும் உற்பத்தி செய்கிறது; தாயின் இரத்தத்தில் குளுக்கோஸ் மற்றும் கொழுப்புப்பொருட்களின் அளவை அதிகரிக்க செயல்படும் சொமடோமாமோடிராபின் (நஞ்சுக்கொடி லாக்டோஜன் என்றும் அழைக்கப்படுகிறது); ஈஸ்டிரோஜன், ரிலாக்சின் மற்றும் பீடா மனித கோரியானிக் கொனடோடிராபினையும் (பீட்டா- எச்.சி.ஜி (hCG)) உற்பத்தி செய்கிறது. இதனால் கருவுக்கு ஊட்டச்சத்துகள் அதிகமாக அளிக்கப்படுகிறது. பேறுகாலத்தின் போது அதிகரித்த இரத்த சர்க்கரை அளவுகள் காணப்படுவதற்கும் இதுவே காரணமாகும். இந்த ஹார்மோன் (பீட்டா- எச்.சி.ஜி) பிரொஜெஸ்டிரோனும் ஈஸ்டிரோஜெனும் சுரக்கப்படுவதை உறுதி செய்கிறது; பிரொஜெஸ்டிரோனும் ஈஸ்டிரோஜெனும் கருப்பை உட்சுவரை தடிமனாக பாதுகாத்து மேலும் முட்டைகள் உற்பத்தி மற்றும் வெளியிடப்படுவதை தடைசெய்கின்றன. எனினும் சுமார் 2 மாதங்களுக்குப் பிறகு நஞ்சுக்கொடி பிரொஜெஸ்டிரோன் உற்பத்தி செய்கின்ற வேலையை எடுத்துக்கொள்வதால், பீட்டா- எச்.சி.ஜி மேலும் தேவைப்படுவதில்லை. பீட்டா- எச்.சி.ஜி சிறுநீரில் வெளியேற்றப்படுகிறது. கர்ப்ப பரிசோதனைகள் இவைகளையே கண்டறிகின்றன. இது இன்சுலின் - போன்ற வளர்ச்சிக் காரணிகளையும் (ஐ.ஜி.எஃப்கள்) உற்பத்தி செய்கிறது.
கொக்கராயன்பேட்டை ஊராட்சி
கொக்கராயன்பேட்டை ஊராட்சி (Kokkarayanpettai Gram Panchayat), தமிழ்நாட்டின் நாமக்கல் மாவட்டத்தில் உள்ள பள்ளிபாளையம் வட்டாரத்தில் அமைந்துள்ளது. இந்த ஊராட்சி, குமாரபாளையம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5628 ஆகும். இவர்களில் பெண்கள் 2744 பேரும் ஆண்கள் 2884 பேரும் உள்ளனர்.
சூல்வித்தகம்
தாயின் நோயெதிர்ப்பு மண்டலத்திலிருந்து பாதுகாப்பு
நஞ்சுக்கொடியும் கருவும் தாய்க்குள் இருக்கும் தன்னினத்தோல் ஒட்டாக (அலோகிராஃப்ட்) கருதப்படலாம். ஆகவே இவை தாயின் நோய் எதிர்ப்பு மண்டலம் மூலமாக தாக்கப்படுவதிலிருந்து பாதுகாக்கப்பட வேண்டும்.
கொக்கராயன்பேட்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சூல்வித்தகம்
தாயின் நோயெதிர்ப்பு மண்டலத்திலிருந்து பாதுகாப்பு
இதற்காக நஞ்சுக்கொடி பல யுக்திகளை கையாளுகிறது:
எனினும் நோயெதிர்ப்பு மண்டலத்தை தவிர்க்க நஞ்சுக்கொடி தடுப்பு மட்டுமே கிடையாது. ஏனென்றால் அயற்பொருள் கரு அணுக்கள் நஞ்சுக்கொடி தடுப்பின் மற்ற பக்கத்தில் தாயின் ஓட்டத்திலும் காணப்படத் தான் செய்கிறது.
கொக்கராயன்பேட்டை ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சூல்வித்தகம்
பிறப்பு
கரு பிறக்கும்போது, அதன் நஞ்சுக்கொடியானது அப்புறம் தானாக வெளியேறுவதற்கான உடற்கூறியல் பிரிவு துவங்குகிறது (இதற்காகவே இதன் பெயர் பிறப்புக்குப் பின் என்றழைக்கப்படுகிறது). மனிதர்களில், தொப்புள்கொடியானது வழக்கமாக இடுக்கிடப்பட்டு நஞ்சுக்கொடி வெளியேறுவதற்கு முன், குழந்தைப் பிறப்பிற்கு சில நிமிடங்கள் அல்லது நொடிகளில் துண்டிக்கப்படுகிறது. இது ‘மூன்றாம் நிலையின் செயலார்ந்த மேலாண்மை’ என்று மருத்துவ நெறிமுறையில் அறியப்பட்டு இயற்கை பிறப்பை முன்வைப்போர்களால் வாதிக்கப்படுகிறது. அவர்கள் இதை ‘மூன்றாம் நிலையின் உயிர்ப்பற்ற மேலாண்மை’ என்று கூறுகின்றனர். அடிவயிற்றின் முன்னே அதன் நடுவில் தொப்புட்கொடி இருந்த இடம் தொப்புள் அல்லது நாபி எனப்படுகிறது.
"கட்டுப்படுத்தப்பட்ட தொப்புழ்க்கொடி இழுப்பு, ஆரம்பநிலையில் தொப்புழ்க்கொடியை இடுக்கிடுவதுடன் கசியவிடுவது மற்றும் முற்காப்பு ஆக்சிடாக்சிக் செயலி ஆகியவை உட்பட்ட பேறுகாலத்தின் மூன்றாம் நிலையின் செயலார்ந்த மேலாண்மை 500 அல்லது 1000மிலி பேற்றுக்குப்பின்னான இரத்த ஒழுக்கை அல்லது சராசரி இரத்த இழப்பு, 9 கி/டெலிக்கு கீழான பேற்றுக்குப்பின்னான ஹீமோகுளோபின் அளவு, இரத்த ஏற்றம், பேற்றுக்குப் பின் துணைசேர்க்கை இரும்பு சக்தியின் தேவை ஆகியவை உட்பட்ட அதிகரித்த அல்லது சம்பந்தப்பட்ட நோய்நிலைகளை மற்றும் பேறுகாலத்தின் மூன்றாம் நிலையையும் குறைக்கிறது என்று ஒரு முறையான மறு ஆய்வு கண்டுபிடித்துள்ளது. குமட்டல், வாந்தி மற்றும் தலைவலி போன்ற எதிரிடை விளைவுகளை செயலார்ந்த மேலாண்மை அதிகரித்தாலும், தங்களுடைய பேறுகாலத்தின் மூன்றாம் நிலை செயலார்ந்த முறையில் மேலாண்மை செய்யப்படுவதில் பெண்கள் அதிருப்தி தெரிவித்ததாக மறு ஆய்வில் கண்டெடுக்கப்பட்ட ஒரு RCT கண்டுபிடித்தது".
நஞ்சுக்கொடி தங்கிவிட்டால் இரத்தப்போக்கு மற்றும் நோய்த்தொற்று ஆகியவைத் தோன்றக்கூடிய அபாயங்களில் அடங்கும். ஒரு மருத்துவ சூழலில் நஞ்சுக்கொடி வெளிவராமல் மிக அதிகமான இரத்தக்கசிவு ஏற்பட்டால் அதை கையில் எடுக்க வேண்டியிருக்கும். மேலும் நஞ்சுக்கொடியின் மீதம் (அரிதான சூழ்நிலைகளில் மிகவும் அதிகமான ஒட்டுந்தன்மையுள்ள நஞ்சுக்கொடி (நஞ்சுக்கொடி அக்ரெடா)) எதுவும் இருந்துவிடாமல் இருப்பதை உறுதிசெய்ய வளித்தெடுக்க வேண்டியிருக்கலாம். எனினும், பிறப்புமையங்களிலும் கவனிக்கப்பட்ட வீட்டு பிறப்பு சூழல்களிலும், அங்கிகரிக்கப்பட்ட கவனிப்பு வழங்குபவர்கள் சில நேரங்களில் 2 மணி நேரங்கள் வரை நஞ்சுக்கொடி வெளிவர காத்திருப்பதுண்டு.
மனிதரல்லாத மற்ற விலங்குகள்
நஞ்சுக்கொடியானது பெரும்பாலான பாலூட்டிகளிலும் சில ஊர்வனவற்றிலும் காணப்படுகிறது. ஒருவேளை இது பல்கணத்துக்குரியதாக இருக்கலாம்.
நோய்க்குறியியல்
பல நோய்க்குறிகள் நஞ்சுக்கொடியை பாதிக்கலாம்.
நஞ்சுக்கொடி மிகவும் ஆழமாக பொருந்திக்கொள்ளும் போது:
நஞ்சுக்கொடி சம்பந்தப்பட்ட நோய்த்தொற்றுகள்:
மருந்துகளில் உபயோகம்
மனித நஞ்சுக்கொடி அதிகமதிகமாக மேற்கத்திய மருத்துவத்தில் பயன்படுத்தப்பட்டு வருகிறது. “நஞ்சுக்கொடி மருந்தியல்” என்ற ஒரு கிளை மருத்துவமே இருக்கிறது. மேலும் இது அவ்வபோது புதுப்பிக்கப்பட்டும் வருகிறது. புண்களுக்கு சிகிச்சையளிப்பதில் இது திறமிக்கதாகவும் திசுக்களை மென்மையாக்கி மேலும் நன்றாக குணமாக்குவதாகவும் நிருபிக்கப்பட்டுள்ளது.
கலாசார வழக்கங்கள் மற்றும் நம்பிக்கைகள்
பல மனித கலாசாரங்களில், நஞ்சுக்கொடி, அவ்வப்போது மிகவும் முக்கியமான பங்கு வகிக்கிறது. பல சமுதாயங்களில் நஞ்சுக்கொடியை அகற்றுவதில் சடங்குகள் செய்யப்படுகின்றன. பெரும்பாலும், மேற்கத்திய பகுதிகளில், நஞ்சுக்கொடி எறிக்கப்படுகின்றன.
சில கலாசாரங்களில், வெவ்வேறு காரணங்களுக்காக நஞ்சுக்கொடியை புதைப்பார்கள். மனிதர்களுக்கும் பூமிக்கும் இடையே உள்ள உறவை வலியுறுத்துவதற்காக பிறந்தகுழந்தையுடன் வெளிவரும் நஞ்சுக்கொடியை வழக்கமாக நியூசிலாந்தின் மவுரி மக்கள் புதைப்பார்கள். அதே போல,ஒரு குறிப்பிட்ட தேர்ந்தெடுக்கப்பட்ட இடத்தில் நஞ்சுக்கொடியையும் தொப்புட்கொடியையும் நவஹோ மக்கள் அடக்கம் செய்துவிடுவார்கள். இது குறிப்பாக குழந்தை பிறக்கும் போது இறந்துவிட்டால் செய்யப்படுகிறது. கம்போடியா மற்றும் கோஸ்டா ரிக்காவில், தாய் மற்றும் குழந்தையின் நலத்தை உறுதி செய்வதற்காக நஞ்சுக்கொடி புதைக்கப்படுகின்றது என்று நம்பப்படுகிறது. பொலிவியாவின் ஆய்மாராவில், குழந்தை பிறப்பின் போது குழந்தையின் தாய் இறந்துவிட்டால், அந்த தாயின் ஆவி தன்னுடைய குழந்தையின் உயிரைக் கேட்டுவிடக்கூடாது என்பதற்காக, அந்த நஞ்சுக்கொடியை ஒரு இரகசிய இடத்தில் புதைத்துவிடுவர்.
குழந்தை அல்லது அதனுடைய பெற்றோர்களின் உயிரின் மேல் நஞ்சுக்கொடிக்கு சக்தி இருக்கிறது என்று சில சமுதாயங்களில் நம்பபடுகின்றது. பிரிட்டிஷ் கொலம்பியாவின் குவாக்கியூட்டிலில், பெண்களுக்கு மட்டிகள் தோண்டும் திறமையை கொடுப்பதற்காக பெண்குழந்தையின் நஞ்சுக்கொடிகளை புதைத்துவிடுவார்கள். எதிர்கால தீர்க்கதரிசனம் சார்ந்த வெளிப்படுத்தல்களை ஊக்கப்படுத்துவதற்காக ஆண் குழந்தைகளின் நஞ்சுக்கொடிகளை அண்டங்காக்கைகளுக்கு வெளிக்காட்டிவிடுவார்கள். துருக்கியில், நஞ்சுக்கொடி மற்றும் தொப்புட்கொடியை சரியான முறையில் அடக்கம் செய்வதனால், குழந்தையின் பிற்கால வாழ்க்கையின் தெய்வப்பக்தி அதிகமாகிறது என்று நம்பப்படுகிறது. உக்ரேன், டரன்சில்வானியா மற்றும் ஜப்பான் போன்ற நாடுகளில் அகற்றப்பட்ட நஞ்சுக்கொடியுடன் பேச்சு வைத்துக்கொள்வதனால், பெற்றோர்களின் எதிர்கால குழந்தைப்பிறப்பில் தாக்கத்தை ஏற்படுத்தும் என்று நம்பப்படுகிறது.
பல கலாச்சாரங்களில், நஞ்சுக்கொடி உயிர் பெறுவதாகவோ அல்லது உயிரோடு இருப்பதாகவோ, பெரும்பாலும் குழந்தையின் ஒரு உறவாகவும் நம்பப்படுகிறது. நேபாளிகள், நஞ்சுக்கொடி குழந்தையின் ஒரு தோழன் என்று நினைக்கிறார்கள்; மலேசிய ஓரங் ஆஸ்லி மக்கள், நஞ்சுக்கொடி குழந்தையின் மூத்த உடன்பிறப்பு என்று நம்புகிறார்கள். நைஜீரியாவின் ஐபோவில், குழந்தையோடு ஒட்டிபிறக்கும் மற்றொரு நோயுற்ற உடன்பிறப்பு என்று நஞ்சுக்கொடியை கருதுகிறார்கள். இதன் காரணத்தினால், அதற்கு முழு அடக்க சடங்குகளையும் அவர்கள் நடத்துவார்கள். ஹவாய் நாட்டை சேர்ந்தவர்கள், நஞ்சுக்கொடியை குழந்தையின் ஒரு அங்கமாக கருதுகிறார்கள். இதனால் வழக்கமாக ஒரு மரத்துடன் சேர்ந்து அதை நடுவார்கள். அது பிற்பாடு குழந்தையோடு கூட வளரும் என்பது அவர்களது நம்பிக்கையாக உள்ளது.
சில கலாச்சாரங்களில், நஞ்சுக்கொடி உணவாக உண்ணப்படுகிறது. இந்த வழக்கத்தை ப்ளெசெண்டாஃபாகி என்று அழைக்கின்றனர். சீனா மற்றும் ஹாங்காங் போன்ற சில கிழக்கத்திய கலாச்சாரங்களில், நஞ்சுக்கொடி, ஒரு சுகாதாரம் நிறைந்த ஒன்றாக கருதப்படுகிறது. இதன் காரணத்தினால், நஞ்சுக்கொடி, மருந்துகள் மற்றும் பல்வேறு உடல்நல பொருட்கள் தயாரிப்பதற்காக பயன்படுத்தப்படுகிறது.
மேற்கத்திய கலாச்சாரத்தில், மனிதர்கள் அல்லது மற்ற மனிதர்களின் பாகங்களை உண்ணுதல் ஆன்திரோபோஃபாகியாக கருதப்படுகிறது. இது ஒரு சட்ட விரோத குற்றமாகவும் எண்ணப்படலாம். எனினும், ப்ளெசெண்டோஃபாகியினால் பலன்கள் அதிகமாக உள்ளன என்று சமீபத்திய ஆய்வுகள் கண்பித்துள்ளன. இந்த பழக்கம் நாடு முழுவதும் பிரபலமடைந்து வருகிறது.
புற இணைப்புகள்
பகுப்பு:முளையவியல் பகுப்பு:கூகுள் தமிழாக்கம்-விலங்கியல்
சீனாவில் இந்தியர்கள்
சீனாவில் இந்தியர் என்பவர்கள் இந்தியாவில் இருந்து மக்கள் சீனக் குடியரசுக்குக் குடிபெயர்ந்தவர்கள். இவர்களின் வம்சாவழியினரும் அந்தக் குடிபெயர்ப்பில் அடங்குவர். இவர்களில் பெரும்பான்மையானோர் ஹாங்காங்கிலும், ஏனையோர் சீனாவின் மற்ற பகுதிகளிலும் வாழ்கின்றனர். அவர்கள் குடியேறிய காலத்தின் போது இந்திய கலாச்சாரம் சீன கலாச்சாரத்திலும் வரலாற்றிலும் பெரும் தாக்கங்களை ஏற்படுத்தின.
இடைக்காலம்
வரலாற்று ஆசிரியர்களின் பதிவேடுகளில் இருந்து கிடைக்கப் பெற்ற ஆவணங்களில் கி.மு. 113 ஆம் ஆண்டில் வாழ்ந்த சாங் கியான் (Zhang Qian) என்பவரும், கி.மு. 145 க்கும் - 90 க்கும் இடைப்பட்ட காலத்தில் வாழ்ந்த சிமா கியான் (Sima Qian) மேற்கோள் காட்டப்பட்டு உள்ளனர்.
சிந்து, செந்து என்று எல்லாம் சொல்லப் படுகின்ற இந்தச் சொல் தொடர் சமஸ்கிருதச் சொல்லான ’சிந்து’ எனும் சொல்லின் மூலமானது. முதலாம் நூற்றாண்டில் ஹான் பேரரசு யுனான் மாநிலத்தைக் கைப்பற்றிய போது, சீன அதிகாரக அறிக்கை, இந்திய “செந்து” சமுதாயம் வாழ்வதாக அறிவிக்கின்றது.
மகா தியான போகி தர்மர்
முதலாம் நூற்றாண்டில் இந்தியாவில் இருந்து புத்த மதம் சீனாவிற்குப் பரவியது. பின்னர், இந்திய அறிஞர்கள், கல்விமான்கள், புத்த பிக்குகள் பலர், சீனாவிற்கு நெடுநடை மேற்கொண்டனர். அவர்களில் ஷாலின் (Shonlin) துறவிமடம் அமைத்த மகா தியான யோகி புத்தப் பத்திரரும் ஆவார்.
சான் சென் (Chan Zen) எனும் மகா தியானப் புத்தர் மடத்தைத் தோற்றுவித்த போதிதர்மரும் அவர்களில் ஒருவர். இக்கால கட்டம் ஏறக்குறைய கி.பி. 464 – 495 ஆம் ஆண்டுகளில் இடைப் பட்ட காலமாகும்
காலனித்துவ காலம்
இந்தியர்களும் மற்றவர்களைப் போல் போர்த்துக்கீசிய காலனித்துவ ஆட்சியில் கடலோடிகளாக 16 ஆம் நூற்றாண்டில் சீன கடற்கரையோரத்தில் வாணிபம் தொடங்கினர்.சில புறம்பான செயலினால் சட்டம் செயல்பட தொடங்கின. எடுத்துக்காட்டுக்கு, போர்த்துக்கீசிய கடத்தல்காரர்களில் ஒருவரான கலியோத் பெரேரா, (Galiote Pereira) 1549 இல் புஜியன் கடற்கரை ரோந்து காவலரால் கைது செய்யப்பட்டு குவாங்சிற்கு (Guangxi) நாடு கடத்தப்பட்டான். இவனுடன் குஜாரத்தி வேலைக்காரனும் நாடு கடத்தப் பட்டான்.
இதே காலகட்டத்தில் முன்னால் போர்த்துக்கீசியர்கள் இந்தியாவை காலனித்துவ ஆட்சியில் ஆண்டபோது அங்கிருந்த இந்தியர்களில் கோவா மக்கள் சிறு எண்ணிக்கையில் மக்காவுக்கு குடியேறினர்.
1841 ஆம் ஆண்டு ஜனவரி திங்கள் 26 ஆம் நாள் யுனைடெட் கிண்டத்தின் ஒன்றியக் கொடி ஏற்றப் பட்டது. இந்நிகழ்வில் இந்திய படையினர் 2,700 பேர் பங்கெடுத்துக் கொண்டனர்.
1952 இல் இந்திய சமுதாய தொழில் முனைவர்கள், ஹாங் காங் வாணிகக் கழகத்தை தோற்றுவித்தனர். இதன் நோக்கம் தென் சீனாவிலும் ஹாங் காங்கிலும் இந்திய வாணிகத்தின் மதிப்பை மேம்படுத்தவும் உறுதிப் படுத்தவும் குறிக்கோள் கொண்டுள்ளனர்.
ஹாங் காங்
இந்தியர்கள் அதிகமாக பல துறைகளில் கால்பதித்தனர். அதில் குறிப்பிடும் வகையில் அனைத்துலக நிறுவனம், பொருளகம், விமான சேவை, பயண நிறுவனம், மருத்துவம், ஊடம், காப்புறுதி இவற்றுடன் மேலும் நிதி நிறுவனம், பொருளகம் போன்ற துறைகளில் இந்திய தொழில் நெறிஞர்கள் வருகை அதிகமாக இருந்தது.
தொடர்ந்து தகவல் தொழில் நுட்பம், தொடர்பு துறை ஆகியவற்றில் தகுதிப் பெற்ற இந்தியர்கள் அதிக ஆர்வம் காட்டினர். 1950 இல் தையற்துறை இந்தியர்களிடையே மிக பிரபலமாக இருந்ததை தொடர்ந்து, அவர்கள் 200 கடைகளுக்கு உரிமையாளர்களாயினர்.
இந்திய கலாச்சாரம்
சீனாவில் இந்திய தூதரகம் ஆண்டு முழுவதும் இந்திய கலாச்சார விழாவை நடத்துகின்றன. அதில் முக்கிய விழாவாக இந்திய பாரம்பரிய உணவு வகையினை இந்திய உணவகங்களில் ஏற்பாடு செய்கின்றனர். இவ்விழா விரிவாக்கம் நாற்பத்தைந்து சீன நகரில் சிறகினை விரித்திருக்கின்றது.
சீன அரசாங்கம் அக்சர்தம் திருக்கோயில் கட்டுமானம் எழுப்புவதற்கு நொய்டாவிலும் கண்டிகாரிலும் அமைந்திருக்கும் அக்சர்தம் திருக்கோயிலை நடத்திவரும் சுவாமிநாராயணன் அறக்கட்டளையை அழைத்திருக்கின்றது.
இக்கோயிலுக்கான நிலத்தையும் சீன குவாங்டோங் மாநிலத்தில் அடையாளம் காணப்பட்டுள்ளது. இத்திருக்கோயில் வழிபாட்டுடன் கூடிய இந்திய கலைக்கலாச்சாரம், பன்மொழி, பன்னிசை கற்றுக் கொடுக்கும் கலைக் கூடமாக இருப்பது அரசாங்கத்தின் திட்டமாகும்.
சீனப் பெருநிலம்
சீன மக்கள் குடியரசு, ஆறாவது தேசிய மக்கள் தொகை கணக்கெடுப்பு 2010 ஆம் ஆண்டு வரையில் சீனாவில் இந்தியர்களின் எண்ணிக்கை 15,051 ஆக இருக்கிறதென்று அவ்வறிக்கை கூறியது.
இவ்வெண்ணிககை ஏற்கனவே இருந்த மற்ற மூல ஆதாரப்படி ஏறுமுகமாக ஏறக்குறைய 25,000 ஆக இருக்கிறதென்றும்  இவர்களில் பெரும்பான்மையோர் மாணவர்கள், வணிகர்கள், தொழில் திறன் வாய்ந்தவர்கள், இந்தியர்கள் சார்ந்த நிறுவனங்கள் மற்றும் பொருளகம் சார்ந்தவர்களும் இருக்கிறார்கள். மேலும் சமுதாய நலன் கருதி இங்கு மூன்று இயக்கங்கள் இயங்குகின்றன.
1992 இல் இந்திய சீன இருவழி வாணிகத்தில் 338.5 ந்து மில்லியன் அமெரிக்க டாலராக பொருளாதாரம் இருந்தது. 2002 இல் இவ்வெண்ணிக்கை 15 மடங்காக அதிகரித்து 4945.9 பது மில்லியன் அமெரிக்க டாலராக உயர்வுக்கண்டது.
சீனாவில் 50 கும் அதிகமான இந்திய நிறுவனங்கள் கால்பதித்தது. இந்நிறுவனத்தின் பணியாளர்கள் களைப்பாறுவதற்கு சங்காயில் அமந்திருக்கும் ‘இந்திய மன மகிழ் மன்றத்தில்’ ஒன்று கூடுவதுண்டு. மேலும் பொருளகங்களான இந்திய ஸ்டேட் பேங், ஐசிஐசிஐ பேங், பேங் ஆஃப் இந்தியா, பேங் ஆஃப் பரோடா ஆகிய பொருளகங்களும் செயல்பட தொடங்கிவிட்டன.
சீன பெருநிலத்தில் இந்தியகள் எண்ணிக்கை அதிகரித்துக் கொண்டிருக்கும் வேளையில் தலைநகர் பெய்ஜிங்கில் மட்டும் 2,000 இம் பேர் வசிக்கின்றனர்.
மேற்கோள்கள்
பகுப்பு:சீனாவின் இனக்குழுக்கள்
உதயமார்த்தாண்டன்அஞ்சல் தேவிகோடு கண்டன் சாஸ்தா கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தேவிகோடு கண்டன் சாஸ்தா சன்னதியும், விநாயகர், நாகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. பங்குனி மாதம் உத்திரம் முக்கிய திருவிழாவாக நடைபெறுகிறது. ஆவணி மாதம் ஓணம் திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வெட்டிக்கத்திரி, மஞ்சேரி
வெட்டிக்கத்திரி (Vettikkattiri) இந்திய நாட்டின் கேரளா மாநிலம், மலப்புரம் மாவட்டத்தில் உள்ள ஒரு கிராமம் ஆகும்.
மக்கள்தொகையியல்
இந்திய மக்கள்தொகை கணக்கெடுப்பு, 2001-ன் படி, வெட்டிக்கத்திரியில் 8554 ஆண்கள் மற்றும் 9087 பெண்கள் என மொத்தம் 17641 பேர் இருந்தனர்.
மேற்கோள்கள்
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
திண்டிவனம் வட்டம்
திண்டிவனம் வட்டம், தமிழ்நாட்டின் விழுப்புரம் மாவட்டத்தில் உள்ள 13  வட்டங்களில் ஒன்றாகும். இந்த வட்டத்தின் தலைமையகமாக திண்டிவனம் நகரம் உள்ளது. இந்த வட்டத்தின் கீழ் 174 வருவாய் கிராமங்கள் உள்ளன.
இவ்வட்டத்தில் மயிலம் ஊராட்சி ஒன்றியம் உள்ளது.
மேற்கோள்கள்
பகுப்பு:விழுப்புரம் மாவட்ட வட்டங்கள்
பாசில் யோசப் மாத்யூசு
இவரது ஆரம்ப வாழ்க்கையில், ஒரு நூலகராகவும், ஒரு பத்திரிகையாளராகவும் இலண்டன் மறைபணி சங்கத்தின் ஆசிரியர் செயலாளராக இருந்தார். முதல் உலகப் போரின்போது இவர் தகவல் அமைச்சகத்தில் பணியாற்றினார்.
ஆரம்ப கால வாழ்க்கை
மேத்யூசு 1879 இல் ஆக்சுபோர்டில் பிறந்தார், காப்பீட்டு தரகரான ஏஞ்சலோ ஆல்பிரட் ஆன்கின்சு மேத்யூசு - எம்மா கோல்க்ரோவ் ஆகியோரின் மூத்த மகனாவார். சிறுவர்களுக்கான ஆக்சுபோர்டு உயர்நிலைப் பள்ளியை விட்டு வெளியேறிய பிறகு, இவர் போட்லியன் நூலகத்திலும், ஆக்சுபோர்டு நகர நூலகத்தில் பணியாற்றினார். பின்னர் ஆக்சுபோர்டின் மான்ஸ்பீல்ட் கல்லூரியின் முதல்வர் ஆண்ட்ரூ மார்ட்டின் பேர்பெயின் என்பவரின் செயலாளாக இருந்தார். பின்னர் இவர் பல்கலைக்கழகத்தில் மெட்ரிகுலேட் செய்து 1904 இல் நவீன வரலாற்றில் இளங்கலை பட்டம் பெற்றார்.
தொழில்
அத்துடன் மதத்தின் வரலாறு, இயேசுவின் வாழ்க்கை உட்பட பல நூல்களை வெளியிட்டார். புக்கர் டி. வாஷிங்டன், ஜான் மோட் ஆகியோரின் வாழ்க்கை வரலாற்றையும் வெளியிட்டார். "உலகம் முழுவதும் உங்கள் குழந்தைகள் தங்கள் பாடலைப் பாடுகிறார்கள்" ( Far round the world thy children sing their song) என்ற பாடலையும் இவர் எழுதினார்.
சொந்த வாழ்க்கை
1911 ஆம் ஆண்டில், மேத்யூசு தனது முதல் மனைவியுடன், ரெய்கேட், சர்ரேயில் வசித்து வந்தார். இவரது தந்தை 1928 ஆம் ஆண்டில் ஆக்சுபோர்டுக்கு அருகிலுள்ள போர்ஸ் ஹில்லில் இறந்தார். இவரது தாயார் தொண்ணூறு வயதில் 1948 இல் இறந்தார்.
இவரது முதல் மனைவி 1939இல் இறந்தார். 1940இல், கென்சிங்டனில், இவர் இரண்டாவது முறையாக வின்ப்ரெட் கிரேஸ் வில்சன் என்பவரை மணந்தார். இவர்,1951 ஆம் ஆண்டில் ஆக்சுபோர்டின் வார்ன்போர்ட் மருத்துவமனையில் இறந்தார்.
வெளி இணைப்புகள்
பகுப்பு:1951 இறப்புகள் பகுப்பு:1879 பிறப்புகள் பகுப்பு:வரலாற்றாசிரியர்கள்
ஈச்சந்தா ஊராட்சி
ஈச்சந்தா ஊராட்சி (Echanda Gram Panchayat), தமிழ்நாட்டின் தென்காசி மாவட்டத்தில் உள்ள மேலநீலிதநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இலங்கை வானொலி நாடகத்துறை
1925 ஆம் ஆண்டளவிலே இலங்கை வானொலியிலே தமிழ் நாடகங்கள் ஒலிபரப்பப்படலாயின என்பதைக் கலையரசு க. சொர்ணலிங்கத்தின் நூல் வாயிலாக அறியலாம். எனினும் வானொலியை நாடக அரங்கேற்ற சாதனமாக முழுமையாய்ப் பயன்படுத்திய காலம் 1940 ஆம் ஆண்டின் பின்னரேயாகும்.
1950ல் இலங்கை வானொலி நாடக தயாரிப்பாளராக சானா (சண்முகநாதன்) அவர்கள் பொறுப்பேற்ற பின்னர் தான் வானொலி நாடகத்துறை சீர்பெற்றது. அக்காலத்தில் வானொலி நாடகங்கள் எழுதும் திறமை பெற்ற ஒரு சில எழுத்தாளருள் இலங்கையர்கோன் குறிப்பிடத்தக்கவர். இவர் வானொலிக்கு எழுதிய மிஸ்டர் குகதாசன், மாதவி மடந்தை விதானையார் வீட்டில், லண்டன் கந்தையா ஆகியன புகழ் பெற்றன. ஆரம்ப காலத்தில் வானொலி நாடகங்கள் ஒலிப்பதிவு செய்யப்படாமல் நேரடியாக ஒலிபரப்பு செய்யப்பட்டன.
தமிழ்ச்சேவை ஒன்று - தேசிய சேவை
சானா அவர்களின் பின்னர், கே. எம். வாசகர், அங்கையன் கைலாசநாதன், பி. விக்னேஸ்வரன், ஜோர்ஜ் சந்திரசேகரன் ஆகியோர் நாடக தயாரிப்பாளர்களாக பணியாற்றினார்கள்.
ஆரம்பத்தில், தேசிய சேவை நாடகங்களில் தூயதமிழில் அல்லது இந்தியப் பேச்சுவழக்கில் வசனங்கள் அமைந்தன. அக்காலத்தில், ரி. வி. பிச்சையப்பா, ரொசாரியோ பீரிஸ், அப்துல் ஜப்பார், ராஜேஸ்வரி சண்முகம், பிலோமினா சொலமன், விசாலாட்சி ஹமீட் (குகதாசன்) போன்றவர்கள் நடித்து வந்தார்கள். காலப்போக்கில் யாழ்ப்பாணத்தமிழில் நாடகங்கள் தயாரிக்கப்படத் தொடங்க, கே. மார்க்கண்டன், சுப்புலட்சுமி காசிநாதன், எஸ். எஸ். கணேசபிள்ளை, எஸ். கே. தர்மலிங்கம், ரி. ராஜேஸ்வரன் முதலானோர் புகழ்பெறத் தொடங்கினார்கள். கே. எம். வாசகர், பி. விக்னேஸ்வரன் காலத்தில் புதியவர்களான கே. எஸ். பாலச்சந்திரன், விஜயாள் பீற்றர், கமலினி செல்வராஜன், ஷாமினி ஜெயசிங்கம், சசி பரம், அருணா செல்லத்துரை முதலானோர் நிறைய நாடகங்களில் நடிக்கத் தொடங்கினார்கள். பிரபல எழுத்தாளர்களான இளங்கீரன், செங்கை ஆழியான், இந்து மகேஷ், நிலக்கிளி அ. பாலமனோகரன் முதலியோர் இக்காலத்தில் வானொலி நாடகங்களை எழுதினார்கள்.
1985 ஆம் ஆண்டு இலங்கை வானொலியின் 60 வருட நிறைவுக் கொண்டாட்டங்களின் ஒரு அம்சமாக நேயர்களிடையே ஒரு நாடகப்போட்டி நடத்தப்பட்டது. இதில் பாமா இராஜேந்திரன் என்ற நேயர் முதல் பரிசு வென்றார்.
முஸ்லீம் சேவை
இஸ்லாமிய சேவையில் ஒலிபரப்பான தமிழ் நாடகங்களை மர்ஹூம் எம். எச். குத்தூஸ் தயாரித்து வழங்கினார். பாவிக்கப்பட்ட பின்னணி இசையினாலும், தயாரிப்பு திறமையினாலும் இந்நாடகங்கள் யாவரையும் கவர்ந்தன. இந்நாடகங்களில் ஏ. எஸ். எம். ஏ. ஜப்பார், பி. எச். அப்துல் ஹமீட், கே. ஏ. ஜவாஹர், கலைச்செல்வன், அமினா பேகம், நெய் றஹீம் சஹீட் போன்றோர் நடித்து புகழ் பெற்றவர்கள்.
கிராமிய சேவை
கிராமிய நாடகங்கள் இச்சேவையில் பொருத்தமாக ஒலிபரப்பட்டன. வி. என். பாலசுப்பிரமணியம், சு. வேலுப்பிள்ளை (சு. வே)., எஸ். ஜேசுரட்னம் முதலானோர் தனி நாடகங்களையும், தொடர் நாடகங்களையும் எழுத, வீ. ஏ. சிவஞானம் முதலானோர் தயாரித்து வழங்கினார்கள். பகுப்பு:வானொலி பகுப்பு:தமிழ் ஒலிபரப்புத்துறை
மேலக்காவேரி கைலாசநாதர் கோயில்
மேலக்காவேரி கைலாசநாதர் கோயில் என்பது தமிழ்நாட்டில்  38 மாவட்டங்களில் ஒன்றான தஞ்சாவூர் மாவட்டம், கும்பகோணம் அருகே மேலக்காவேரி என்னும் இடத்தில் அமைந்துள்ள சிவன் கோயிலாகும்.
அமைவிடம்
இக்கோயில் மேலக்காவேரியில் கீழத்தெருவில் அமைந்துள்ளது.
அமைப்பு
நுழைவாயிலில் உள்ள சிறிய ராஜ கோபுரத்தைக் கடந்து உள்ளே செல்லும்போது மண்டபம் உள்ளது. அதில் நந்தியும், பலி பீடமும் காணப்படுகின்றன. அடுத்து உள்ளே செல்லும்போது வலது புறம் சித்தி விநாயகர், இடது புறம் பால தண்டாயுதபாணி. கருவறையில் மூலவர் கைலாசநாதர் உள்ளார். மூலவருக்கு முன் இரு புறமும் தண்டியும், முண்டியும் உள்ளனர். மூலவர் கருவறையின் கோஷ்டத்தில் தட்சிணாமூர்த்தி, லிங்கோத்பவர், துர்க்கை ஆகியோர். மூலவர் கருவறையின் இடது புறமாக கற்பகாம்பாள் சன்னதி உள்ளது. அம்மன் சன்னதியின் முன்பாக இரு புறமும் ஜெயா, விஜயா உள்ளனர். திருச்சுற்றில் ஞானசம்பந்தர், சொக்கியார் அம்மையார், சந்திரன், கால பைரவர், சனீஸ்வரன், சூரியன் ஆகியோர் உள்ளனர். நிருதி விநாயகர், வள்ளி தெய்வானையுடன் கூடிய சுப்பிரமணியர், சுந்தரேஸ்வரர், மீனாட்சி, சண்டிகேஸ்வரர், நவக்கிரகங்கள் ஆகியோருக்கான சன்னதிகள் உள்ளன.
இறைவன், இறைவி
இக்கோயிலில் உள்ள இறைவன் கைலாசநாதர், இறைவி கற்பகாம்பாள்.
கும்பகோணம் சப்தஸ்தானம்
கும்பகோணத்தை மையமாகக் கொண்டு கும்பகோணம் சப்தஸ்தான விழாவில் தொடர்புடைய ஏழு தலங்கள் உள்ளன. 2016இல் சப்தஸ்தான பல்லக்கு பல்லக்கு சீர்செய்யப்பட்டு, வெள்ளோட்டம் 7 பிப்ரவரி 2016இல் நடைபெற்றது. 21 ஏப்ரல் 2016 மகாமகக்குளத்தில் தீர்த்தவாரி நிகழ்ச்சியைத் தொடர்ந்து 23 ஏப்ரல் 2016 அன்று ஏழூர்ப் பல்லக்குத் திருவிழா என்னும் விழா நடைபெற்றது. பல்லக்குத் திருவிழா 23 ஏப்ரல் 2016 இரவு 7.30 மணிக்கு கும்பகோணம் கும்பேஸ்வரர் கோயிலில் தொடங்கி கீழ்க்கண்ட கோயில்களுக்குச் சென்று இக்கோயிலில் 25 ஏப்ரல் 2016 காலை நிறைவுற்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்
கோவை - 31 (நெல்)
கோ - 31 (CO 31) (வேளாண் வழக்கு ஒட்டு மானாவாரி, ஆங்கிலம்: Ottu manavarai) எனப்படும் இந்த நெல் வகை, ஜி இ பி - 24 மற்றும் '''ஓ. பிரென்னிஸ் (பூக்கும் தாவரம்)' (O.perennis (Flowering plant) x GEB 24'') போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
வெங்கடமகி
வெங்கடமகி (Venkatamakhin) அல்லது வெங்கடமகின் ஒரு இந்தியக் கவிஞரும், இசைக்கலைஞரும், கர்நாடக இசைக்கலைஞருமாவார். இவர் தனது "சதுர்தண்டி பிரகாசிகா"வுக்கு புகழ் பெற்றவர். அதில் இவர் இராகங்களை வகைப்படுத்தும் மேளகர்த்தா முறையை விளக்குகிறார். இவர், தேவாரப் பாடல் பெற்ற திருவாரூர் தியாகராஜரைப் புகழ்ந்து கீதங்களையும், பிரபந்தங்களையும் அத்துடன் 24 அஷ்டபதிகளையும் இயற்றியுள்ளார்.
சுயசரிதை
வெங்கடமகி என்கிற வெங்கடேசுவர தீட்சிதர், சிமோகா மாவட்டத்திலுள்ள ஒன்னாலியைச் சேர்ந்த கன்னட பிராமணர் கோவிந்த தீட்சிதரின் மகனாவார். இவரது தந்தை தஞ்சாவூரின் இரகுநாத நாயக்கரிடம் அமைச்சராக இருந்தார். இவரது தந்தை, இவருக்கும் இவரது சகோதரர் யக்னநாராயண் என்பவருக்கும் வீணை இசையைக் கற்பித்தார். பின்னர் இவர், தனப்பாச்சார்யா என்பவரிடம் பாரம்பரிய இசையின் அறிவார்ந்த அம்சங்களில் பயின்றார். இவர், சமசுகிருதம், சோதிடம், ஏரணம், மெய்யியல், அலங்காரம் போன்ற பல்வேறு பாடங்களில் அறிவைக் கொண்டிருந்தார்.
தனது தந்தையைப் போலவே, இவரும் இரகுநாத நாயக்கரின் மகனான விஜயராகவ நாயக்கரிடம் (1633-1673) பணிபுரிந்தார். கர்நாடக இசையில் இராகங்களை வகைப்படுத்துவது குறித்து எந்த அதிகாரபூர்வமான கட்டுரையும் இல்லை என்பதால், மன்னர், இவரை மிகவும் புகழ்பெற்ற இவரது படைப்பான "சதுர்தண்டி பிரகாசிகா" என்ற நூலைத் தொகுக்க நியமித்தார். இவர் திருவாரூரின் பிரதான தெய்வமான தியாகேசரின் பக்தராக இருந்தார். மேலும் அவரது நினைவாக 24 அஷ்டபதிகளை இயற்றினார்.
மேலும் படிக்க
பகுப்பு:இசை ஆய்வாளர்கள் பகுப்பு:இசைக் கலைஞர்கள் பகுப்பு:கருநாடக இசைக் கலைஞர்கள்
மலேசிய மக்கள் இயக்கக் கட்சி
மலேசிய மக்கள் இயக்கக் கட்சி (Parti Gerakan Rakyat Malaysia, Malaysian People's Movement Party, 马来西亚民政运动党) என்பது மலேசியாவில் ஒரு தாராண்மைவாத அரசியல் கட்சியாகும். 24 மார்ச் 1968-இல் தோற்றுவிக்கப்பட்டது. இப்போது ஆளும் பாரிசான் நேசனல் கூட்டணியின் உறுப்புக் கட்சிகளில் ஒன்றாக இருக்கின்றது.
கெராக்கான் என சுருக்கமாக அழைக்கப்படும் மலேசிய மக்கள் இயக்கக் கட்சி, தோற்றுவிக்கப்பட்ட காலத்தில் ஆளும் பாரிசான் நேசனல் கூட்டணிக்கு எதிரான கட்சியாக இருந்தது. 1969 மலேசியப் பொதுத் தேர்தலில் கெராக்கான் கட்சி, பினாங்கு மாநிலத்தில் பெரும்பான்மையான இடங்களை வென்றது. மலேசிய இஸ்லாமிய கட்சி கிளாந்தான் மாநிலத்தைக் கைப்பற்றியது.
அந்தக் காலகட்டத்தில் இவ்விரு கட்சிகளும் ஆளும் கூட்டணியுடன் கூட்டு சேரவில்லை. இருப்பினும், 1973இல் கெராக்கான் கட்சியும் ஆளும் கூட்டணியும் இணைந்து தேசிய முன்னணி எனும் புதிய கூட்டணியை உருவாக்கின.
வரலாறு
கெராக்கான் எனும் மலேசிய மக்கள் இயக்கக் கட்சி 24 மார்ச் 1968இல் தோற்றுவிக்கப்பட்டது. மலேசியாவின் சில முக்கிய கல்வியாளர்களும், அரசியல்வாதிகளும் ஒன்றாக இணைந்து அந்தக் கட்சியைத் தொடங்கினர். அவர்களின் விவரங்கள்:
தொழிற்சங்கப் பிரபலங்கள்
கெராக்கான் கட்சி தொடக்கப்பட்ட காலத்தில், அப்போது அரசாங்கத்தினால் கலைக்கப்பட்ட ஐக்கிய ஜனநாயக கட்சி (United Democratic Party) உறுப்பினர்களின் ஆதரவையும், தொழிலாளர் கட்சியில் ஆங்கிலம் கற்றவர்களின் ஆதரவையும் மட்டுமே பெற்று இருந்தது.
மலேசியாவைப் போன்ற பல்லினச் சமுதாயங்களைக் கொண்ட ஒரு நாட்டில், ஓர் அரசியல் கட்சி முறையாகச் செயல்பட வேண்டும் என்றால், அதற்கு தொழிற்சங்கவாதிகளின் ஆதரவு தேவை என்பதை கட்சியின் மேல்மட்டம் உணரத் தயங்கவில்லை.
வி. டேவிட்
ஆகவே, அந்தக் காலகட்டத்தில் மலேசியாவில் மிகப் பிரபலமாக விளங்கிய தொழிற்சங்கவாதிகள் இருவர் சாதுர்யமாகக் கட்சிக்குள் ஈர்க்கப்பட்டனர். மலேசியத் தொழிற்சங்கச் சம்மேளத்தின் தலைவர் இயோ தெ சாய் என்பவரும், மலேசியப் போக்குவரத்து தொழிலாளர்கள் சங்கத்தின் பொதுச் செயலாளர் வி. டேவிட் அவர்கள் இருவருமே அந்த முக்கியப் பிரபலங்கள்.
1968 மே 25ஆம் தேதி, மலேசிய மக்கள் இயக்கக் கட்சியின் தொடக்க விழா கோலாலம்பூர் மாநகரத்தில் நடைபெற்றது. பேராசிரியர் சையட் உசேன் அலத்தாஸ் கட்சியின் நோக்கங்களையும் கொள்கைகளையும் தொடக்க விழாவில் முன்வைத்தார். தேர்வு செய்யப்பட்ட தற்காலிகச் செயற்குழுவின் பதினாறு உறுப்பினர்களில் மலாய்க்காரர்கள் 6 பேர், சீனர்கள் 6 பேர், இந்தியர்கள் 4 பேர், இவர்களில் இரு பெண்களும் அடங்குவர்.
1969ஆம் ஆண்டு பொதுத் தேர்தல்
அதன் பின்னர் நாடு முழுமையும் 43 கிளைகள் திறக்கப்பட்டன. உறுப்பினர்களின் எண்ணிக்கையும் 1,400ஆக உயர்ந்தது. மலாயா சுதந்திரம் அடைந்த பிறகு, 1969ஆம் ஆண்டு மூன்றாவது பொதுத் தேர்தல் நடைபெற்றது. குறைந்த மனித நிதி ஆதாரங்களைக் கொண்டு கெராக்கான் கட்சி தேர்தலில் போட்டியிட்டது. இருப்பினும் நல்ல வெற்றியைப் பெற்றது.
24 இடங்களைக் கொண்ட பினாங்கு மாநிலத்தில் 16 இடங்களில் வெற்றி வாகை சூடியது. சிலாங்கூர் மாநிலத்தில் நான்கு இடங்களையும், பேராக் மாநிலத்தில் இரண்டு இடங்களையும், கெடா மாநிலத்தில் இரண்டு இடங்களையும், மலாக்கா, பகாங் மாநிலங்களில் தலா ஓர் இடத்தையும் பெற்றது.
1969 மலேசிய இனக்கலவரம்
தவிர மலேசிய நாடாளுமன்றத்தில் அதற்கு எட்டு இடங்களும் கிடைத்தன. இனச் சார்பு இல்லாமல் போட்டியிட்டாலும், மலேசியத் தேர்தல்களில் வெற்றி பெற முடியும் என்பதற்கு அந்தத் தேர்தல் முடிவு நல்ல ஒரு சான்றாக அமைந்தது.
பினாங்கு மாநிலத்தின் ஆட்சிசை இழந்தது
டான் ஸ்ரீ டாக்டர் கோ சு கூன் (Koh Tsu Koon) மலேசியாவின் பினாங்கு மாநிலத்தின் மூன்றாவது முதலமைச்சர் மற்றும் மலேசிய மக்கள் இயக்கக் கட்சியின் முன்னாள் தலைவரும் ஆவார். இவர் 2008ஆம் ஆண்டு நடைபெற்ற நாடாளுமன்றத் தேர்தலில், இப்போதைய பினாங்கு துணை முதலமைச்சர் பேராசிரியர் இராமசாமி பழனிச்சாமியிடம் பத்து காவான் நாடாளுமன்ற தொகுதியில் போட்டியிட்டுத் தோல்வியடைந்தார். 2008ஆம் ஆண்டு நடைபெற்ற மலேசிய பொதுத் தேர்தலில் இவரின் மலேசிய மக்கள் இயக்கக் கட்சி, பினாங்கு சட்டமன்றத்தில், பாக்காத்தான் ராக்யாட்டின் ஜனநாயக செயல் கட்சியிடம் 19 இடங்களையும், மக்கள் நீதிக் கட்சியிடம் 9 இடங்களையும், மலேசிய இஸ்லாமிய கட்சியிடம் 1 இடத்தையும் பறிகொடுத்து இருபது ஆண்டு மலேசிய மக்கள் இயக்கக் கட்சி மற்றும் தேசிய முன்னணி (மலேசியா)யின் பினாங்கு ஆட்சியை இழந்தார். .
ஏ. கோகிலன் பிள்ளை
இக்கட்சியின் துணைத் தலைவராக இருக்கும் ஏ. கோகிலன் பிள்ளை 2008ஆம் ஆண்டு, மலேசிய நாடாளுமன்றத்தின் மேலவைக்குத் தேர்வு செய்யப்பட்டார். பின்னர், அவர் மலேசிய வெளியுறவு துணையமைச்சராகவும் நியமிக்கப்பட்டார். 2013 மலேசிய பொதுத் தேர்தலில், பூச்சோங் நகரின் நாடாளுமன்ற தொகுதியில் ஜனநாயக செயல் கட்சியின் கோவிந்த் சிங் தியோ உடண் போட்டியிட்டுத் தோல்வியடைந்தார்.
தலைவர்கள்
தலைவர்
மேற்கோள்கள்
பகுப்பு:மலேசிய அரசியல் கட்சிகள்
தன்குட்டா மாவட்டம்
தன்குட்டா மாவட்டம் (Dhankuta District) (धनकुटा जिल्ला), நேபாள நாட்டின் கிழக்கு பிராந்தியத்தில்  நேபாள மாநில எண் 1-இல், கோசி மண்டலத்தில் அமைந்த மாவட்டங்களில் ஒன்றாகும். இம்மாவட்டத்தின் நிர்வாகத் தலமையிட நகரம் தன்குட்டா ஆகும்.
வேளாண்மை
தன்குட்டா மாவட்டம் கடல் மட்டத்திலிருந்து 300 முதல் 2500 மீட்டர் உயரத்தில் பரவியுள்ளது. தமூர் மற்றும் அருண் ஆறுகள் பாய்கிறது. நெல், சிறுதானியங்கள், எலுமிச்சைப் பழம், இஞ்சி, முட்டைக்கோஸ், காலிபிளவர் மற்றும் தேயிலை போன்ற பணப் பயிர்கள் வளர்க்கப்படுகிறது. இம்மாவட்டத்தின் உயரமான மலைப்பகுதிகளில் சால மரங்கள் வளர்ந்துள்ளது.
நகராட்சிகள் மற்றும் கிராம வளர்ச்சி மன்றங்கள்
இம்மாவட்டத்தில் ஒரு நகராட்சியும், 37 கிராம வளர்ச்சி மன்றங்களும் கொண்டுள்ளது.
முகவெலும்பு
முகவெலும்புகள் (Facial bones) எனப்படுபவை மண்டையோட்டுடன் சேர்ந்து தலையோட்டை உருவாக்கும் எலும்புகள் ஆகும். இவை தலையோட்டின் முன், கீழ்ப் பகுதியில் அமைந்திருக்கும் எலும்புகளாகும். இவற்றுள் வாய்ப்பகுதியில் இருக்கும் முக்கிய எலும்பான தாடையெலும்பும் அடங்கும். முக எலும்புகள் என்பவை முகத்தில் அமைந்ததுள்ள 14 எலும்புகள் ஆகும்.
மனித முகவெலும்புகள்
மனித மண்டையோட்டிற்கு பெரும் ஆதாரங்களாக கீழ்காணும் 14 முகவெலும்புகளும் விளங்குகின்றன:
மேற்கோள்கள்
Schädel பகுப்பு:முகவெலும்புகள்
ரஞ்சன் குணதிலக்க
பெட்ரிக் ரஞ்சன் மணிலால் டி சில்வா குணதிலக்க ( Frederick Ranjan Manilal de Silva Gunatilleke, பிறப்பு: ஆகத்து 15, 1951, கொழும்பு), இலங்கை அணியின் முன்னாள் வலது கை துடுப்பாட்டக்காரர் ஆவார். 1979 இல் இவர் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். நவம்பர் 2018 இல் பன்னாட்டுத் துடுப்பாட்ட அவை இவர் உட்பட 48 முன்னாள் இலங்கை வீரர்களை நிரந்தர உறுப்பினர்களாக அறிவித்தது.
சான்றுகள்
பகுப்பு:இலங்கைத் துடுப்பாட்டக்காரர்கள் பகுப்பு:1951 பிறப்புகள் பகுப்பு:வாழும் நபர்கள்
ஜான் ஃபிரடெரிக் (துடுப்பாட்டக்காரர், பிறப்பு 1846)
ஜான் ஃபிரடெரிக்  ( John Frederick , பிறப்பு: சனவரி 6, 1846, இறப்பு: செப்டம்பர் 10 1907),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 25 முதல்தர துடுப்பாட்டப் போட்டிகளில் கலந்து கொண்டுள்ளார். 1864-1869 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.